作者:無名氏
標題:十二時・憶少年
內容:嘉亨運，璇歷均調。光烈遇唐堯。珍圖緣錯，垂錫乾霄。封岱順車杓。修合答、萬玉來朝。瑞丕昭。構宇結瑛瑤。虛氣下仙飈。欽崇道祖，輿駕動臨譙。整鑾鑣。郊報厚黎苗。均純貺，滲漉鹹滋液，能事播歡謠。繼明纘緒，緩賦輕徭。京庾比豐饒。勤中昃、採善詢蕘。五風飄。授人時吏正，休馬橐兵銷。良肱隆棟，助化率皇僚。德聲遙。懿鑠簡書標。